Premijerova supruga trebala bi se suzdržavati od javnih nastupa, pogotovo nakon njenih savjeta jutros u emisiji o zdravlju i zdravom životu, koja je snimana u studiju Hrvatskog radija i prenošena na Četvrtom programu HRT-a. Voditelj emisije Mario Harapin rekao je da se ljudi žale da je zdravi crni kruh skuplji od bijelog. Gđa Milanović je sjedila do njega i odmah našla rješenje: jest, inicijalno je skuplji, ali ako se reže na tanje kriške, dulje će trajati i bit će zapravo jeftiniji od bijeloga, a i zdraviji je.

Gđa Musić Milanović ne može pojmiti da je u stvarnom svijetu logično da se ne samo skuplji crni nego i jeftiniji bijeli kruh može rezati na tanje kriške, što čini dobar dio Hrvatske. Podcjenjivanje zdravog razuma podsjeća na bezbroj sličnih neprikladnih rečenica koje govore o socijalnoj neosjetljivosti, poput one što ju je gladnima navodno izrekla Marija Antoaneta.

Premijerova gospođa, gđa Sanja Musić Milanović, liječnica je dosad nepoznata široj javnosti pa nije primjereno da se baš sada pojavljuje u medijima, jer živi se teško, a premijer je uvijek najodgovorniji za takvo stanje. Njezini javni nastupi štete i njoj i premijeru.

Sa svog mjesta voditeljice Odjela za promicanje zdravlja, osnovanog u Hrvatskom zavodu za javno zdravstvo, pojavila se jutros, umjesto da pošalje zamjenicu, osobno kao promotorica naljepnica na kojima piše „Živjeti zdravo“, koje će netko stavljati na prehrambene proizvode. Hoće li na crni kruh gospođa Milanović i osobno lijepiti etiketu „Rezati tanje“?

>>Urednički zaokret: u HRT-ovim 'Paralelama' bačeno svjetlo na knjigu 'Tuđman i Perković'

>>Zašto u 'Piramidu' nije došla Ivana Brkljačić?

>>Sve naše TV napuhale uhićenje Bandića ali nisu javile ništa – osim onoga što im je dala policija